google/wiki40b huggingface dataset:
Roháč veľký

Výskyt

Je rozšírený na väčšine územia Európy. Na území Slovenska je rozšírený v listnatých lesoch (najmä dubových) južnej a východnej časti.
Žije v dutinách starých stromov a v mŕtvych pňoch v lesoch a hájoch. S odstraňovaním starých stromov a pňov mizne aj prirodzené prostredie a zdroj obživy tohto chrobáka. Znižuje sa tak jeho populácia, ale aj ostatných druhov chrobákov žijúcich v rovnakom prostredí.

Opis

Dospelé jedince sa objavujú od konca mája do začiatku augusta a sú najviac aktívne vo večerných hodinách. Samičky roháča kladú svoje vajíčka do rozkladajúceho sa dreva. Larvy, ktoré majú tvar podobný písmenu C, sú slepé a živia sa rozkladajúcim sa drevom pňov, starých stromov a kríkov, v hnijúcich drevených plotoch a v kompostových hromadách. Larvy majú mäkké, krémovo sfarbené priesvitné telo so šiestimi oranžovo zafarbenými nohami a oranžovou hlavou, na ktorej sa vynímajú ostré, hnedo sfarbené hryzadlá.
Na svojich nohách majú larvy kefky, ktoré používajú pre komunikáciu (tzv. striduláciu) s ostatnými larvami rovnakého druhu. Larva prechádza niekoľkými fázami vývoja a po 3 až 5 rokoch sa zakukľuje. Entomológ Charlie Morgan koncom 70. rokov objavil, že kukla roháča žije asi tri mesiace v pôde a v lete sa vyliahne dospelý chrobák, ktorý sa odlieta páriť s jedincom opačného pohlavia. Dospelé chrobáky žijú len niekoľko týždňov a živia sa nektárom a šťavou stromov a rastlín. Lietajú počas súmraku a ich pomalý let je sprevádzaný charakteristickým hlboko bzučivým zvukom. Samce lietajú oveľa častejšie ako samice.
Prirodzenými nepriateľmi roháčov sú straky, jazvece, líšky, ježkovia, mačky a hlavne ďatle.

Sexuálny dimorfizmus

U roháča veľkého sa prejavuje sexuálny dimorfizmus, ktorý spočíva v tom, že samce majú väčšie hryzadlá a sú aj celkovo väčšie ako samice. Hoci hryzadlá vyzerajú hrozivo a môžu mať 25 mm, sú príliš slabé na to, aby ublížili. Naopak menšie samičie hryzadlá môžu spôsobiť bolestivé uhryznutie. Samčie hryzadlá sa podobajú na parožie jeleňa a chrobáky ich používajú rovnako ako jelene k zápasu medzi sebou a táto podoba dala tomuto chrobákovi vedecké i všeobecné meno v mnohých jazykoch.
Air Force One

Air Force One je v Spojených štátoch amerických volacie meno lietadla, v ktorom sa nachádza súčasný prezident Spojených štátov.

História Air Force One

V roku 1944 prezident Franklin Delano Roosevelt požiadal o vytvorenie prezidentskej leteckej kancelárie, ktorá by poskytovala leteckú prepravu pre prezidenta USA, a tiež pre jeho personál.
Ďalších 20 rokov sa pre cestovanie prezidentov používali rôzne štvormotorové vrtuľové lietadlá.
V roku 1962 sa pre Air Force One zakúpilo prvé prúdové lietadlo Boeing 707.
V súčasnosti má prezidentská letecká flotila dve špeciálne upravené lietadlá Boeing 747-200B. Označenie lietadiel je 28000 29000 s Air Force označením VC-25A. Ak je na palube akéhokoľvek lietadla prezident USA, rádiový volací znak tohto lietadla je „Air Force One“.

Air Force One dnes

Na palube lietadla má prezident a jeho personál plný prístup k všetkým službám vrátane komunikačných systémov, zabezpečeným a nezabezpečeným telefónnym linkám, faxov a dátovej komunikácii, spoločne s fotokopírkami, tlačiarňami a počítačmi.
Tieto lietadlá sú udržované a obsluhované na prezidentskej leteckej základni časti Vzdušného vojenského velenia 89. vzdušnej letky (angl. Air Mobility Command's 89th Airlift Wing), umiestnené na Andrewsovej leteckej základni (angl. Andrews Air Force Base) v Suitlende, štát Maryland.
Lietadlo VC-25A je schopné uletieť 12 600 km, čo je dĺžka obvodu jednej tretiny zemegule bez doplnenia paliva (na stránkach Bieleho domu je však uvedené, že lietadlo dokáže uletieť až jednu polovicu dĺžky obvodu zemegule). Lietadlo môže pojať viac než 70 pasažierov. Každé z týchto lietadiel stálo 325 mil. USD

Air Force One vo filme

V roku 1997 nakrútil režisér Wolfgang Petersen akčný film v hlavnej úlohe s Harrisonom Fordom a Gary Oldmanom.
Hégenheim

Poloha

Obec má rozlohu 6,7 km². Najvyšší bod je položený 347 m n. m. a najnižší bod 254 m n. m.

Obyvateľstvo

Počet obyvateľov obce je 3 164 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Habart Wittlinger

Klubový hokej

Je známy predovšetkým z pôsobenia v klube HK Poprad, kde hrával v rámci česko-slovenskej ligy a slovenskej extraligy. Od sezóny 1999/00 pôsobil v klube TSV Peissenberg v rámci nižších nemeckých súťaží.

Reprezentácia

Zúčastnil sa prvého turnaja novodobej slovenskej reprezentácie vo francúzskom Rouene. Mužstvo kvôli nepriaznivému počasiu pricestovalo do dejiska turnaja až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dve stretnutia s B-výbermi Ruska a Švédska Slovensko prehralo, na turnaji obsadilo posledné 4. miesto. Wittlinger hral v útoku s Ľubomírom Pichoňským a Pavlom Paukovčekom. Celkovo odohral v reprezentácii 4 zápasy, strelil 1 gól.

Ďalšie pôsobenie

V súčasnosti pôsobí v HK Poprad ako tréner juniorov. Je ženatý, s manželkou majú dcéru Leu.
Saint-Martin-de-Lenne

Poloha

Obec má rozlohu 9,48 km². Najvyšší bod je položený 840 m n. m. a najnižší bod 480 m n. m.

Obyvateľstvo

Počet obyvateľov obce je 293 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fournès

Poloha

Obec má rozlohu 17,66 km². Najvyšší bod je položený 172 m n. m. a najnižší bod 7 m n. m.

Obyvateľstvo

Počet obyvateľov obce je 892 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Demografia Chicaga

Ľudia žijúci v Chicagu sa anglicky nazývajú Chicagoans.
Podľa sčítania z roku 2010 tu žilo 2 695 598 ľudí, 1 061 928 domácností a 632 909 rodín žijúcich priamo v Chicagu. Tento počet tvorí takmer jednu pätinu populácie štátu Illinois a necelé 1% populácie Spojených štátov. Hustota osídlenia bola 4 582 obyvateľov na km².

Etniká

Rasové zloženie bolo 42% Belosi, 36,8% Černosi, 0,4% pôvodní Američania (Indiáni), 4,3% Aziati, 0,1% pacifický Ostrovania, 13,6% od ostatných rás a  2,9% od dvoch alebo viac rás. Obyvatelia hispánskeho pôvodu, bez ohľadu na rasu, tvorili 28% populácie.
Chicago a okolie tvorí unikátny taviaci kotol rôznych kultúr. Hlavné etnické skupiny sú Íri, Nemci, Taliani, Poliaci, Číňania a Mexičania. Chicago má veľkú populáciu Írskych Američanov na juhu a juhozápade mesta, i keď sa množstvo presťahovalo na predmostie v polovici 20. storočia. Veľa mestských politikov vzišlo práve z tejto veľkej Írskej populácie, hlavne súčasný starosta Richard M. Daley. 
V Chicagu žije najväčšia poľská populácia mimo Varšavu, hlavné mesto Poľska. Chicago sa zároveň považuje za druhé najväčšie srbské a lotyšské mesto na svete a zároveň ako tretie najväčšie grécke mesto na svete. Mesto má i veľkú arabskú (190 tisíc) a rumunskú (cez 110 tisíc) populáciu. V Chicagu žije druhá najväčšia populácia mexických Američanov v USA, najväčšia je v Los Angeles.
Metropolitná oblasť Chicaga je dôležité centrum pre Indo-Američanov a pre Juhoázijcov. Chicago má tretiu najväčšiu juhoázijskú populáciu v USA, po New Yorku a San Franciscu.
Jozef Gebura

Životopis

Maturoval na gymnáziu v Banskej Bystrici (1920). Pôsobil v Prahe, Bratislave a v Dolnom Kubíne. Vedúci kontrolného laboratória liečiv a gelenického laboratória v Žiline. Podieľal sa na činnosti Liekopisnej komisie Ministerstva zdravotníctva v Prahe. Podpredseda Československej a Slovenskej farmaceutickej spoločnosti. Nositeľ viacerých rezortných ocenení.
Uttenhoffen

Poloha

Obec má rozlohu 1,95 km². Najvyšší bod je položený 250 m n. m. a najnižší bod 164 m n. m.

Obyvateľstvo

Počet obyvateľov obce je 178 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Protest Gorila

Protest Gorila je spoločný názov pre viaceré občianske protestné zhromaždenia, z ktorých prvé sa konalo 27. januára 2012 v Bratislave. Podľa odhadov sa tohto protestu zúčastnilo 3 000 – 4 000 ľudí. Cieľom protestu bolo domáhať sa o riadne vyšetrenie kauzy Gorila, pri ktorej vzniklo podozrenie z korupcie vo forme provízií, mafiánskych praktík a rozkrádania štátneho majetku za účasti najvyšších politikov a ich finančných priaznivcov. Neskôr časť organizátorov protestov predstavila a prijali Občiansku výzvu 2012.

Organizácia

Organizátormi protestov boli Lucia Gallová, Peter Klinec, Miroslav Hrivík, Ľubica Lehotská, Peter Weisenbacher, Alena Krempaská, Lucia Janovič a Peter Pčolinský. Na zhromaždeniach vystúpil aj novinár a budúci autor knihy o kauze, Tom Nicholson. Protesty boli organizované pomocou sociálnej siete Facebook. Po týždni od ohlásenia prvého protestu potvrdilo svoju účasť viac ako 4 000 účastníkov.

Občianska výzva 2012

Časť organizátorov protestov predstavila 22. februára 2012 v Banskej Bystrici Občiansku výzvu 2012. Hovorca iniciatívy Filip Roháček uzrejmil, že podporujú štyri výzvy politikom, ktoré boli sformulované na predošlej demonštrácii v Banskej Bystrici. „Nesúhlasíme možno so všetkými krokmi, ktoré organizátori dosiaľ robili, preto sme sa rozhodli pre vlastnú cestu a pripraviť Občiansku výzvu 2012. Touto občianskou výzvou naozaj chceme zistiť možno ten reálny záujem verejnosti o zmenu v tejto krajine,,“ povedal Roháček. Iniciatíva žiada prijať protikorupčné opatrenia minimálne v rozsahu Protikorupčného minima 2012, ktoré zostavila Transparency International Slovensko. Okrem toho chcú „zmeniť volebný systém zrušením volebnej kaucie, zvýšením počtu volebných obvodov, oslabením straníckeho výberu kandidátov a posilnením výberu voliča. Ďalej obmedziť trestnoprávnu imunitu poslancov Národnej rady SR len na výroky v parlamente a iné. Podporu majú údajne od organizátorov protestov z Martina, Zvolena a Žiliny.
Kostol Premenenia Pána (Sedlice)

Kostol Premenenia Pána je farský kostol vo farnosti v Sedliciach.

Charakteristika

Kostol bol založený v roku 1859 a konsekrovaný 10. februára 2001. Konsekroval ho arcibiskup Mons. Alojz Tkáč. Od roku 1999 až do konsekrácie prešiel rozsiahlou rekonštrukciou. Celkové náklady činili takmer 1 800 000 Sk. Veriaci farnosti v mesačných zbierkach obetovali viac ako 1 200 000 Sk. Ostatné obetovali ako milodar veriaci z Kanady , farnosť Sarnia Ont.

Zvony

Poslanie zvonov veľmi pekne a výstižne charakterizuje veta: ... „ Zvony živých volajú, mŕtvych oplakávajú a blesky lámu“ ... Zvony sprevádzajú ľudí pri ich každodennom živote, už od pradávna.  V rímskokatolíckej cirkvi už v 10. storočí pápež Ján XIII. ako prvý pri posviacaní zvonov dal zvonu aj meno. V tom čase vznikli aj ranné, poludňajšie a večerné zvonenia k modleniu. Nadprirodzené účinky zvonenia v čase blížiacich sa živelných pohrôm - búrky a k zaháňaniu zlých duchov - démonov, boli zaznamenané v 11. storočí.
Farský kostol Premenenia Pána v Sedliciach má vo svojej veži 3 zvony. Veľký zvon pochádza z roku 1824 a je na ňom reliéf svätého Michala Archanjela. Jeho hmotnosť je asi 450 kg, odliali ho v prešovskej dielni Františka Lecherera. 
Stredne veľký zvon odliali v roku 1924 a dominuje mu reliéf svätých Cyrila a Metoda. Hmotnosť zvona je 200 kg. Bol odliaty v dielni Alojza Kurbela v Trnave.  
Najmenší  zvon nesie symbol Ružencovej Panny  Márie a je z roku 1924. Jeho hmotnosť je asi 70kg. Odliali ho tiež v dielni Alojza Kurbela v Trnave. 
 (Mgr. Jozef Kandráč, farár)
Existuje indícia, že veľký zvon svätého Michala Archanjela z roku 1824, bol odliaty až po veľkom požiari 6.augusta 1824, kedy zhorela celá obec aj s vežou vtedajšieho kostola, pritom oheň kostolný zvon roztavil. Nový zvon z roku 1824 bol umiestnený ešte do provizórnej veže, požiarom poškodeného kostola. Až  po rozobraní starého a dokončení nového kostola, bol tento zvon v roku 1859 premiestnený do  veže nového kostola. Ostatné dva zvony, odliate v roku 1924, pribudli vo veži kostola  ako spomienka na uplynutie 100 rokov od zničujúceho obecného požiara.
Jaroslav Uhlíř

Životopis

Najskôr bol členom skupiny Faraon, neskôr bol zamestnaný ako skladateľ v Československom rozhlase, kde sa zoznámil so Zdeňkom Svěrákom. Vystupoval aj v pravidelnom televíznom programe Hitšaráda, ktorý úspešne moderoval spoločne s hudobným textárom a komikom Karlom Šípom, na tento program potom priamo nadviazala zábavná show Galašaráda. Zložil hudbu napríklad k filmom Ať žijí duchové!, Vrchní, prchni!, S čerty nejsou žerty. So Zdeňkom Svěrákom už roky spolupracuje na hudobnej tvorbe pre deti.
Kalamis (sochár)

Kalamis (starogr. Κάλαμις) bol grécky sochár v 5. storočí pred Kr.
Sochár Kalamis pochádzal zrejme z Atén alebo Boiótie. Činný bol približne v prvej polovici 5. stor. pred Kr. Je považovaný za jedného z najvýznamnejších sochárov používajúcich bronz, ktorý pracoval aj s mramorom, zlatom či slonovinou.
Od antických autorov, ktorí sa o ňom zmieňujú s veľkou chválou, máme záznamy o niekoľkých jeho dielach, medzi ktoré patrí napr. Zeus Ammón vyrobený pre básnika Pindara, kolosálna bronzová socha Apolóna vyrobená pre grécke mesto Apollónia Pontiké v Trákii, Afrodita Sósandra, ktorá stála pri vstupe na aténsku Akropolu a chryselefantinová (zo zlata a slonoviny) socha Asklépia v Sikyóne, o ktorej cestovateľ Pausanias uvádza: „Tí, ktorí vstúpia do Asklépieia, vzhliadnu pri vchode na jednej strane sediacu Panovu sochu a na druhej stojacu Artemis. Tým potom, ktorí vojdu do vnútra svätyne sa naskytne pohľad na bezfúzeho boha zo zlata a slonoviny, diela Kalamidovho. V jednej ruke drží žezlo, v druhej plod borovice píniovej.“
Tomasz Kłos

Kariéra

V sezóne 1997/98 získal titul v poľskej najvyššej futbalovej lige s mužstvom ŁKS Łódź. Ďalšie dve víťazstvá v lige získal s Wisłą Kraków v sezónach 2003/04 a 2004/05. Na ihriskách poľskej najvyššej ligy odohral spolu 200 zápasov v ktorých strelil 27 gólov.
Svoju futbalovú kariéru ukončil 1. júla 2008 pre zranenie.
Norbert Wiener

Životopis

Narodil sa ako prvé dieťa ruských emigrantov Lea a Berthy Wienerových. Otec bol profesorom slovanských jazykov na Harvarde, silná a svojrázna osobnosť, ktorá svojmu synovi poskytla nekonvenčné vzdelanie.

Norbert bol zázračné dieťa - v štyroch rokoch vedel čítať, od siedmich rokov čítal rôzne vedecké knihy. Otec ho učil doma podľa svojich  zásad a usmerňoval jeho záujem k matematike, prírodným vedám a jazykom. V roku 1901 krátko navštevoval školu. V roku 1903 sa vrátil do školy a v roku 1906 maturoval na Ayer High School.
V septembri 1906, ako jedenásťročný, začal študovať matematiku na vysokej škole (Tufts College). V roku 1909 obdržal bakalársky titul a nastúpil na Harvard študovať zoológiu, ale v roku 1910 prešiel na Cornell University, kde začal študovať filozofiu. Ďalší rok sa vrátil na Harvard, kde pokračoval v štúdiu filozofie a ako osemnásťročný získal v roku 2012 doktorát z filozofie za dizertačnú prácu súvisiacu s matematickou logikou.
Získal štipendium a odišiel do Anglicka na Cambridge, kde boli jeho učiteľmi Bertrand Russell a G. H. Hardy. V roku 1914 študoval v Göttingene v Nemecku, kde ho viedli David Hilbert a Edmund Landau. Potom sa vrátil na Cambridge a neskôr do USA. V tej dobe sa venoval hlavne aplikácii matematických pojmov na problémy, ktoré vznikajú vo fyzikálnom svete.
Od roku 1919 pôsobil ako profesor matematiky na Massachusetts Institute of Technology.
Erinóza

Erinóza alebo plstnatosť je choroba viniča a ovocných stromov. Prejavuje sa plstnatými vankúšikmi na listoch a hrboľatosťou listov. Vyvoláva ju pavúkovec vlnovník viničový (lat. Eriophyes vitis).
Martrin

Poloha

Obec má rozlohu 23,31 km². Najvyšší bod je položený 630 m n. m. a najnižší bod 311 m n. m.

Obyvateľstvo

Počet obyvateľov obce je 211 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Totainville

Poloha

Obec má rozlohu 5 km². Najvyšší bod je položený 356 m n. m. a najnižší bod 324 m n. m.

Obyvateľstvo

Počet obyvateľov obce je 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sahune

Poloha

Obec má rozlohu 16,55 km². Najvyšší bod je položený 1 000 m n. m. a najnižší bod 331 m n. m.

Obyvateľstvo

Počet obyvateľov obce je 322 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Southern Taiwan Science Park

Southern Taiwan Science Park v južnom Taiwane zahŕňa dva vedecké parky Tainan Science Park a Kaohsiung Science Park. Tainan Science Park je situovaný medzi tromi okresmi: Xinshi, Shanhua a Anding v oblasti Tainan v južnom Taiwane s celkovou plochou 10 km². Kaohsiung Science Park sa nachádza medzi Taiwanskými okresmi Luzhu, Gangsham a Yongan v oblasti Kaohsiung s celkovou plochou 5,6 km².

História

V Taiwane bol v roku 1993 vytvorený ekonomický revitalizačný projekt, v ktorom sa navrhlo zriadiť vedecký park v južnom Taiwane. Národná vedecká rada Taiwanu skoncipovala rozvojový plán vedeckého parku, ktorý bol schválený výkonným orgánom Yuan v roku 1995 a tak sa začal high tech rozvoj južného Taiwanu.
Ekonomika Taiwanu sa v období roku 2000 rýchlo rozvíjala a viac ako 80 % priemyselných plôch, ktoré boli k dispozícii v počiatočnej fáze výstavby juhotaiwanského parku boli už prenajaté. Pribúdali žiadosti o prenájom ďalších priemyselných plôch. Ako reakcia na dopyt zo strany veľkých firiem z oblasti priemyslu integrálnych obvodov a TFT-LCD technológii, sa v roku 2001 začala príprava výstavby ďalšieho priemyselného parku pri okrese Luzhu. Vedecký park Luzhu bol v roku 2004 premenovaný na vedecký park Kaohsiung. Juhotaiwanský vedecký park Southern Taiwan Science Park tak pozostáva z dvoch relatívne samostatných vedeckých parkov – Tainan Science Park a Kaohsiung Science Park.

Súčasnosť

V súčasnosti (2010) je vo vedeckom parku vybudovaná kompletná infraštruktúra, veľké množstvo ciest, pouličné osvetlenie, semafory, systém odpadových vôd a ich čističky, elektrické rozvody, všetky inžinierske siete a chodníky pre chodcov a bicyklistov, trávnaté parky pre oddychové a rekreačné možnosti pre zamestnancov firiem. Ďalej je tu päť basketbalových ihrísk, šesť tenisových kurtov a jedno softbalové ihrisko. Vedecký park má aj komunitné centrum, v ktorom sú školiace učebne, štyri penzióny a priestory pre predstavenia a hudobné koncerty. Komplexné, uzavreté športové a rekreačné centrum poskytuje viacúčelové športové zariadenia pre zamestnancov vedeckého parku. Sú v ňom plavecké bazény, kúpele, basketbalové ihrisko, bedminton a stolný tenis, fitnescentrum, aerobik a lezecká stena. V centre vedeckého parku sa nachádza administratívne a finančné centrum. Je to komplex moderných budov s multifunkčným využitím – s podzemnými garážami, veľkou zasadacou halou, bankami a nemocnicou. Pre deti zamestnancov je tu medzinárodná verejná škola, v ktorej sa vyučuje dvojjazyčne. Ide v podstate o základnú a strednú školu. Vo výučbe sa kladie dôraz na medzinárodnú spoluprácu, výmenu, vedenie a koordináciu.

Vízia do budúcnosti

Juhotaiwanský vedecký park ako ázijské priemyselné high tech centrum, chce podporovať rozvoj podnikov v parku, ochranu životného prostredia, technológie ohľaduplné k životnému prostrediu a vytvoriť vysokú lokálnu zamestnanosť.
Plomelin

Poloha

Obec má rozlohu 26,08 km². Najvyšší bod je položený 88 m n. m. a najnižší bod 0 m n. m.

Obyvateľstvo

Počet obyvateľov obce je 4 097 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žíšov

Dejiny

Prvá písomná zmienka o obci pochádza z roku 1519, ale dejiny obce siahajú hlbšie. Údajne bola obec sužovaná už adamitmi počas husitských vojen, ktorí v obci rabovali.
Uhrwiller

Poloha

Obec má rozlohu 11,02 km². Najvyšší bod je položený 266 m n. m. a najnižší bod 172 m n. m.

Obyvateľstvo

Počet obyvateľov obce je 697 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Narušiteľ štátnej hranice

Narušiteľ štátnej hranice je osoba, ktorá narušila (teda nedovolene prekročila alebo sa o prekročenie pokúsila) štátne hranice.

Význam

Tento výraz (často v skrátenej podobe narušiteľ) sa používal najmä v Česko-Slovensku v období existencie tzv. Železnej opony. Toto označenie sa používalo najmä pre osoby, ktoré sa pokúšali o ilegálny prechod štátnej hranice už tým, že vstúpili alebo sa len priblížili k hraničnému pásmu.  Prvoradou úlohou Pohraničnej stráže bolo narušiteľov zadržať, a to aj použitím zbrane.    
Dôvodom na "narušenie" najmä západných hraníc v dobe komunistického režimu v Česko-Slovensku nebolo väčšinou pašeráctvo ale snaha o "opustenie republiky". Pašeráctvo sa trestalo zvyčajne pokutou, ktorej výška sa odvíjala od ceny tovaru alebo od skráteného cla, a prepadnutím tovaru a v závažnejších prípadoch, napr. ak išlo o recidívu, ak bolo páchané vo väčšom rozsahu alebo so zbraňou, hrozil podľa § 131 trest odňatia slobody na jeden rok. Opustenie republiky bol pre režim tak závažný trestný čin, že už aj  pokus oň podľa paragrafu 109 trestného zákona, ten kto „v úmysle poškodiť záujem republiky“ neoprávnene opustil Česko-Slovensko či sa do neho v stanovenej lehote nevrátil, mohol byť odsúdený na trest ťažkého žalára od jedného do piatich rokov.

Dopadnúť narušiteľa

V češtine príkaz na zadržanie znel "dopadnout narušitele" (odvodené od "dopadnout pachatele na útěku") a zaužíval sa aj v slovenčine natoľko, že málokto už vie, že jeho pôvodný význam je len chytiť a nie zastreliť (pozri prípad Johanna Dicka).
Linalool

Výskyt v prírode

Linalool sa vyskytuje vo vyše 200 druhoch rastlín, najmä v tých z čeľade hluchavkovité (Lamiaceae), vavrínovité (Lauraceae) a rutovité (Lauraceae), ale taktiež v brezách a tiež v niektorých iných rastlinách, ktoré sa vyskytujú od tropického až po subpolárne podnebné pásmo.

Enantioméry

Linalool má chirálne centrum na treťom uhlíku, čo znamená, že sa vyskytuje v dvoch enantioméroch: (-)-linalool nazývaný aj likareol a (+)-linalool nazývaný aj koriandrol. Obidva z enantiomérov sa nachádzajú v prírode. Koriandrol sa nachádza napríklad v esenciálnych olejoch koriandru siateho, citronely a pomarančov. Likareol sa nachádza napríklad v levanduli, vavríne pravom a bazalke pravej.
Každý enantiomér linaloolu evokuje v ľudskom nose inú vôňu. Zatiaľ čo likareol má sladkú, kvetinovú vôňu (rozpoznateľná pri koncentrácii 7,4 ppb), koriandrol má skôr drevnatú vôňu s podobnosťou levanduli (rozpoznateľná pri koncentrácii 0,8 ppb).

Využitie

Okrem využitia ako chemický prekurzor sa linalool používa na parfumovanie hygienických výrobkov, ako napríklad mydiel, čistiacich prostriedkov, šampónov a krémov.
Taktiež sa využíva ako insekticíd na blchy, muchy a šváby. Používa sa aj v niektorých repelentoch na komáre.

Zdravie a bezpečnosť

Aj napriek tomu, že letálna dávka pre potkany je vysoká (2,79 g/kg pri ústnom podaní), považuje sa za prakticky netoxickú látku. Vdychovanie jeho pár, aerosólov, alebo jeho požitie však môže spôsobiť podráždenie alebo vyvolať alergickú reakciu. Bolo zistené, že u 7 % ľudí z Európy, ktorý podstúpili test, kde im bol na kožu aplikovaný oxidovaný linalool, sa prejavila alergická reakcia. Vdychovanie jeho výparov môže taktiež spôsobiť ospalosť a závraty.
Horná ulica (Banská Bystrica)

Dejiny

Horná ulica tvorila spojnicu Banskej Bystrice s Horehroním. Jej zadná (východná) časť bola mimo mestského opevnenia. Hlavne za tzv. Hornou bránou mala viac vidiecky ako mestský charakter. Zmeny k urbanizácii nastali po zbúraní Hornej brány a dobudovaní železničného spojenia so Zvolenom v roku 1873. Časť dnešnej Hornej ulice sa stala Nádražnou (stanica stála na inom mieste ako dnes až do polovice 50. rokov 20. storočia).
Le Maisnil

Poloha

Obec má rozlohu 3,51 km². Najvyšší bod je položený 34 m n. m. a najnižší bod 18 m n. m.

Obyvateľstvo

Počet obyvateľov obce je 589 (2009).
Nasledujúci graf zobrazuje vývoj počtu obyvateľov v obci.
Zdroje: INSEE